**ОТЧЕТ за осъществената контролна дейност от РИОСВ**

**през месец юни 2019 г.**

***Кратка обобщена информация за осъществената контролна дейност за месец юни 2019 г. и резултати от извършената контролна дейност.***

През месец юни 2019 г. от експертите на 16-те регионални инспекции по околната среда и водите (РИОСВ) са извършени 2 052 проверки на 1 777 обекта. В рамките на осъществения контрол от РИОСВ са дадени 709 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 63 бр. актове (АУАН), от които 8 са за констатирано неизпълнение на дадени предписания. Издадени са 68 бр. наказателни постановления (НП), с които са наложени глоби и имуществени санкции на обща стойност 184 700 лв.

Наложени са и 12 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 4 921,38 лв.

Постъпилите суми по наложени глоби и санкции са общо 193 528,05 лв.

За периода не са приложени принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Засилен контрол във връзка с опазването на защитени животински видове;
* Контрол за спазване на изискванията на Закона за управление на отпадъците (ЗУО) и подзаконовите нормативни актове към него.

***Кратък анализ на постигнатите резултати в областта на опазване на околната среда от осъществената контролна дейност***

Акцент в контролната дейност през месец юни е за опазването на защитените животински видове.

В РИОСВ Бургас са постъпили 44 сигнала за бедстващи, ранени или мъртви животински видове. На всички постъпили сигнали е реагирано своевременно и са предприети действия, включително и със съдействието на други компетентни органи.

От РИОСВ Хасково са извършени 18 проверки във връзка със сигнали за екземпляри от диви видове, които са намерени ранени или в безпомощно състояние и се нуждаят от помощ. Приложени са съответните мерки, в зависимост от състоянието и специфичните особености на видовете.

За отглеждане на екземпляри от защитени видове, от РИОСВ София, със 100 лв., е глобено физическо лице. За продажба чрез интернет на кожа от дива котка, от РИОСВ Бургас е глобено физическо лице, в размер на 100 лв.

От РИОСВ Смолян са извършени 14 проверки по сигнали за нападение на кафява мечка над селскостопанско имущество и домашни животни в: с. Сливка (4 бр.), с. Дебеляново (1 бр.), община Баните; с. Смилян (1 бр.), с. Гращица (2 бр.), община Смолян; с. Буйново (3 бр.), община Борино; с. Букова поляна (1 бр.), община Мадан, гр. Чепеларе (1 бр.) и с. Туховища (1 бр.), община Сатовча. При проверките е установено, че 12 от щетите са нанесени от кафява мечка, а за две (в с. Смилян, община Смолян и в с. Букова поляна, община Мадан) от комисията не е потвърдeно, че същите са нанесени от мечка.

От РИОСВ Стара Загора са извършени 27 проверки на вековни дървета (обявени за защитени) в общините Павел баня, Твърдица, Мъглиж, Тунджа и Елхово и е извършвано тяхното геодезическо заснемане. Проверките са в изпълнение на проект „Заснемане и изработване на карта и геобаза данни на вековните дървета в Република България”.

За извършване на дейности в защитена местност без съгласуване от РИОСВ Варна, от инспекцията е съставен АУАН на „Каданс“ ЕООД. От РИОСВ Бургас са съставени АУАН на две физически лица за насипване на земни и скални маси в имоти, разположени на територията на Природна забележителност „Нос Червенка“ и на други две физически лица за неправомерно разполагане на каравани в границите на „Пясъчни дюни“ между къмпингите „Градина“ и „Златна рибка“.

ОТ РИОСВ Пазарджик е глобено физическо лице с 1 000 лв. и е конфискувана моторна резачка за извършване на незаконна сеч на територията на Резерват „Купена”.

Друг акцент в контролната дейност през месеца е за спазването на изискванията на ЗУО и подзаконовите нормативни актове към него.

За извършване на дейности с отпадъци без издаден разрешителен документ по реда на ЗУО, от РИОСВ Плевен, Бургас и Враца са глобени с по 1 400 лв. общо пет физически лица. За същото нарушение са наложени имуществени санкции, всяка в размер на 7 000 лв., на: „Койчо сервиз“ ЕООД (РИОСВ Стара Загора); ЕТ „Илия Апостолов-Ида-Техникс“ (РИОСВ Пловдив); „Пласттрейд” ЕООД (РИОСВ Пазарджик); ЕТ „Дени – Гюнер Али“ и „Кардо партс” ЕООД (РИОСВ Хасково).

За неизвършена класификация на образуваните отпадъци, от РИОСВ София са наложени имуществени санкции, всяка в размер на 5 000 лв., на „Биовет” АД и на „Ангро” ООД.

За неводене на отчетност на отпадъците, са съставени АУАН на „Бизнеспарк Маноле“ ООД (РИОСВ Пловдив), на „Маклер Комерс“ ЕООД (РИОСВ Русе) и на „РДНО-Враца и Мездра“, с. Костелево (РИОСВ Враца), а от РИОСВ София е наложена имуществена санкция, в размер на 2 000 лв., на „Бенимет” ЕООД.

 За непредприети мерки за предотвратяване изхвърлянето на отпадъци на неразрешени за това места, от РИОСВ Пловдив са глобени кмета на община Асеновград (3 000 лв.) и кмета на община Сопот (2 глоби, всяка в размер на 4 000 лв.).

Във връзка с постъпил сигнал за палене на отпадъци от РИОСВ Пазарджик е извършена проверка на „Евро-Гус“ ООД. Установено е, че на открита площадка (на територията на предприятието) са запалени отпадъци от дърво, автомобилни губи и пластмасови отпадъци. За констатираното нарушение е съставен АУАН.

За нерегламентирано изгаряне на неопасни отпадъци, са наложени имуществени санкции, всяка в размер на 1 400 лв., на община Айтос (РИОСВ Бургас), на „Ем Консулт 2016“ ЕООД (РИОСВ Пловдив) и на „Алфа Джи 1974“ ЕООД (РИОСВ Перник). От РИОСВ Бургас е наложена имуществена санкция, в размер на 10 000 лв., на „Макронекс“ЕООД за нерегламентирано изгаряне на опасни отпадъци.

За неизпълнение на предписания, по реда на ЗУО, от РИОСВ Перник е глобен, в размер на 3 000 лв., кмета на община Кюстендил, а на община Невестино е наложена имуществена санкция, в размера на 8 000 лв.

За неизпълнение на условия от комплексното разрешително, от РИОСВ Бургас е наложена имуществена санкция, в размер на 10 000 лв., на „Лукойл Нефтохим Бургас“ АД, от РИОСВ Пловдив е съставен АУАН на община Асеновград, от РИОСВ Стара Загора са съставени АУАН на „Арсенал“ АД (2 бр.) и на „Брикел“ ЕАД (2 бр.) и е наложена имуществена санкция, в размер на 2 200 лв., на „Панхим“ ООД, от РИОСВ Русе е наложена имуществена санкция, в размер на 500 лв., на „Топлофикация Русе“ ЕАД, от РИОСВ Шумен е съставен АУАН на „Дюра-тайлс БГ“ АД и е наложена имуществена санкция, в размера на 10 000 лв., на „Родна индустрия“ ЕООД, от РИОСВ Монтана е съставен АУАН на „Видахим“ АД, а от РИОСВ Перник е съставен АУАН на „Топлофикация Перник“ АД.

 Осъществен е засилен контрол на емитерите на отпадъчни води.

За заустване на отпадъчни води в повърхностен воден обект без издадено разрешително по реда на Закона за водите, от РИОСВ Пловдив са съставени АУАН на „Братя Скакалечкови“ ООД, на „Триглав еделвйс“ ЕООД и на „ВМЗ“ ЕАД, гр. Сопот, от РИОСВ Русе е наложена имуществена санкция, в размер на 2 000 лв., на „Моника 871“ ЕООД, а от РИОСВ Монтана е съставен АУАН на „Кариана“ ЕООД.

От РИОСВ Пазарджик са извършени 16 проверки на обекти, заустващи в повърхностни водоприемници, за изпълнение на условията в издадените разрешителни за заустване на отпадъчни води за правилната експлоатация на пречиствателните съоръжения. Дадени са 13 предписания за отстраняване на отклонения в технологичния режим на работа на ЛПСОВ и за предприемане на превантивни мерки.

Във връзка с подаден сигнал за оцветяване водите на р. Арда, след ГПСОВ Рудозем, от РИОСВ Смолян са извършени две проверки, при които е установено, че водите на реката след гр. Рудозем са оцветени. Изпратено е предупредително писмо до „ВиК“ ЕООД, гр. Смолян (оператор на ГПСОВ Рудозем) за недопускане преливането на отпадъчни води от авариен преливник при вход на пречиствателната станция.

От РИОСВ Пазарджик е извършена проверка във връзка със сигнал за запушен преливник на канализационната система на гр. Пещера и изтичане на непречистени отпадъчни води в р. Стара. Констатирано е, че сигналът е основателен. На „ВКС“ ЕООД е дадено предписание за почистване на преливника.

За неизпълнение на условия от издаденото разрешително за заустване на отпадъчни води, от РИОСВ Стара Загора е съставен АУАН на „В и К“ ЕООД, гр. Ямбол и са наложени имуществени санкции, всяка в размер на 2 000 лв., на: „ВиК-Бебреш” ЕООД и „Тошитомо” ООД (РИОСВ София) и „Винекс Славянци“ АД, община Поморие, община Камено, „Алмар Сий фуд“ АД и община Айтос (РИОСВ Бургас)

За превишаване на индивидуалните емисионни ограничения, определени в разрешителното за заустване на отпадъчни води, са наложени имуществени санкции, всяка в размер на 1 000 лв., на „Био Фреш“ ООД и на „Метро Кеш Енд Кери България“ ЕООД (РИОСВ Пловдив) и на „Галванопрактик Петров-Съдружие” СД (РИОСВ Пазарджик), от РИОСВ Благоевград - на „Екорепласт“ ЕООД, в размер на 1 200 лв., а от РИОСВ Перник - на община Ковачевци, в размер на 2 000 лв. За същото нарушение, са наложени текущи месечни санкции, от РИОСВ Бургас на „Идън девелъпментс“ АД (32 лв.) и на „Водоснабдяване и Канализация“ ЕАД (34 лв. и 176 лв.), от РИОСВ Пловдив – на ЕТ „Бонитрекс – Наско Бончев“ (178,35 лв.), от РИОСВ Пазарджик – на „Биовет” АД (1 307 лв.), от РИОСВ Велико Търново - на „Зорница Комерс“ ООД (1 117,03 лв.), а от РИОСВ Монтана е наложена еднократна санкция на „Еко Милк Видин“ ЕАД (1 000 лв.).

За непредставяне на годишен доклад за 2018 г. за изпълнение на условията, определени в разрешително за заустване на отпадъчните води са наложени имуществени санкции, всяка в размер на 500 лв., на „Еко Балкан“ ООД (РИОСВ Плевен) и на „ВиК-Белово” ЕООД, на „Ина” ЕООД и на „Хрис” ООД (РИОСВ Пазарджик).

От РИОСВ Бургас е съставен АУАН на „ВиК“ ЕАД, гр. Бургас за неуведомяване на контролния орган за нарушена пломба на авариен изпускател на КПС 3 от канализационна система на гр. Поморие и са поставени пломби на байпасните връзки на канализационната система на с. Пирне, община Айтос и на КПС 3, гр. Поморие.

 Осъществен е и контрол за спазване на изискванията на Закона за чистотата на атмосферния въздух (ЗЧАВ) и подзаконовите нормативни актове към него.

От РИОСВ Бургас е направена оценка на 24 доклади и на 63 протокола за извършени собствени периодични измервания (СПИ) на вредни вещества, изпускани в атмосферния въздух от неподвижни източници – не е установено превишение на нормите на измерваните показатели.

За неизвършени СПИ, от РИОСВ Пловдив е наложена имуществена санкция, в размер на 1 000 лв., на „Интерстейт“ ООД.

От РИОСВ Варна, за непредставяне в инспекцията на годишен отчет за експлоатираното оборудване, на „Мания Логистика“ ООД и „Хама“ ЕООД са съставени АУАН, а на „Сийсайд Хотел Мениджмънт“ ЕООД и „Мизия Логистика“ ООД са наложени имуществени санкции, в размер на 1 000 лв. всяка, а от РИОСВ Русе, за непредставяне в срок на годишен отчет за оборудването, заредено с флуорирани парникови газове, са съставени АУАН на „Маклер Комерс“ ЕООД и на „Септона България“ АД.

От РИОСВ Бургас е наложена имуществена санкция, в размера на 10 000 лв., на „Еко Клима 11“ ЕООД за извършване на продажба на флуорсъдържащи парникови газове в контейнери за еднократна употреба, в нарушение на разпоредбите на ЗЧАВ.

За запрашаване на атмосферния въздух с неорганизирани емисии от добивната и транспортна дейност на „Мин Индъстри ЕООД“ от РИОСВ Перник е наложена имуществена санкция на дружеството, в размер на 2 000 лв.

За извършване на внос на фреон, без регистрация в F-газ регистъра, като вносител на флуорвъглеводороди, от РИОСВ Шумен е съставен АУАН на „Себтур“ ЕООД.

***Ефект спрямо околната среда, бизнеса и обществеността***

Преустановено е замърсяване на повърхностен воден обект с отпадъчни води от канализационната система на гр. Средец.

Почистени от отпадъци са терени, разположени в районите на: гр. Исперих; с. Севар, община Кубрат; с. Балван, община Велико Търново; с. Георги Добрево, община Любимец; с. Соколино, община Момчилград; с. Устрем, община Тополовград; гр. Хасково; с. Царевец, община Кърджали; гр. Пазарджик; с. Клокотница, община Хасково и площадката на „Градус-98“ АД (в землището на с. Червена вода, община Русе).

Почистени са 2 склада за съхранение на продукти за растителна защита с изтекъл срок на годност - в гр. Попово и в с. Голямо Соколово, община Търговище. Наличните в тях продукти са преопаковани и са извозени от фирма, притежаваща разрешителни документи за извършване на дейността.

Екземпляри от видовете „Черношипа ветрушка“, „Бяла стърчиопашка“, „Таралеж“, „Горска ушата сова“, „Кълвач“, „Кукувица“, „Бял щъркел“, „Горска ушата сова“, „Черен бързолет“, „Обикновен мишелов“, „Кукумявка“, „Гларус“, „Черешарка“ и „Малка бяла чапла“ са настанени за доотглеждане и рехабилитация в Центъра за размножаване и рехабилитация на редки видове на СНЦ „Зелени Балкани” в гр. Стара Загора, два екземпляра от вида „Горска ушата сова“ и един екземпляр от вида „Градска лястовица“ са предадени на Регионален исторически музей, гр. Русе за препариране, а 6 екземпляра от вида „Шипоопашата костенурка“ и един екземпляр от вида „Сова“ са освободени в подходящо за вида местообитание.

Всички РИОСВ са участвали в инициативи, организирани по повод Световния ден на околната среда (5 юни).